Document ID: 31999R0039

31999R0039
L 005/64
JURNALUL OFÍCIAL AL UNIUNII EUROPENE
REGULAMENTUL (CE) NR. 39/1999 AL COMISIEI
din 8 ianuarie 1999
de modificare a Regulamentului (CEE) nr. 2131/93 de stabilire a procedurii și condițiilor pentru vânzarea cerealelor păstrate de agențiile de intervenție
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a piețelor în sectorul cerealelor (1), astfel cum a fost modificat ultima dată prin Regulamentul (CE) nr. 923/96 al Comisiei (2), în special articolul 5,
întrucât Regulamentul (CEE) nr. 2131/93 al Comisiei (3), astfel cum a fost modificat ultima dată prin Regulamentul (CE) nr. 2193/96 (4), stabilește procedura și condițiile pentru vânzarea cerealelor păstrate de agențiile de intervenție;
întrucât costurile de transport variază considerabil în timp și unele dintre aceste costuri nu pot fi previzionate, mai ales în cazul transportului fluvial; întrucât, din motive bugetare, trebuie stabilită o sumă maximă pentru aceste costuri; întrucât suma trebuie să fie stabilită de către agențiile de intervenție și menționată în cererile de ofertă;
întrucât portul sloven Koper a fost portul tradițional de ieșire pentru Austria înainte de aderarea acesteia la Uniunea Europeană; întrucât este deci necesară includerea portului Koper ca punct de ieșire a cerealelor comunitare pentru a se putea rambursa costurile de transport;
întrucât măsurile prevăzute de prezentul regulament sunt conforme cu avizul Comitetului de gestionare a cerealelor;
ADOPTĂ PREZENTUL REGULAMENT:
Articolul 1
La articolul 7 din Regulamentul (CEE) nr. 2131/93, alineatul (2a) se înlocuiește cu următorul text:
„(2a) Cu toate acestea, în cazul în care statele membre nu au ieșire la mare, se poate prevedea o derogare de la alineatul precedent și, în cazul unui export dintr-un port maritim, finanțarea celor mai scăzute cheltuieli de transport de la locul de depozitare până la locul de ieșire efectiv, în limita sumelor maxime indicate de ofertanți. În înțelesul prezentului alineat, portul slovac Koper poate fi considerat ca un loc de ieșire.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 ianuarie 1999.

Labels: 8
3
17
18